CELEX: 62011CN0095
Language: hu
Date: 2011-02-28 00:00:00
Title: C-95/11. sz. ügy: 2011. február 28-án benyújtott kereset — Európai Bizottság kontra Dán Királyság

25.6.2011   
            
            
               HU
            
            
               Az Európai Unió Hivatalos Lapja
            
            
               C 186/11
            
         2011. február 28-án benyújtott kereset — Európai Bizottság kontra Dán Királyság
   (C-95/11. sz. ügy)
   2011/C 186/18
   Az eljárás nyelve: dán
   
      Felek
   
   
      Felperes: Európai Bizottság (képviselők: R. Lyal meghatalmazott és H. Peytz ügyvéd)
   
      Alperes: Dán Királyság
   
      Kereseti kérelmek
   
   
               —
            
            
               A Bíróság állapítsa meg, hogy a Dán Királyság — mivel megengedi, hogy nem adóalanyok HÉA–csoportban vegyenek részt — nem teljesítette a közös hozzáadottértékadó–rendszerről szóló, 2006. november 28-i 2006/112/EK tanácsi irányelvből (1) eredő kötelezettségeit;
            
         
               —
            
            
               a Dán Királyságot kötelezze a költségek viselésére.
            
         
      Jogalapok és fontosabb érvek
   
   A közigazgatás egyszerűsítése és a visszaélések bizonyos formáinak megelőzése érdekében a HÉA-irányelv megengedi a tagállamoknak, hogy két vagy több adóalanyt egyetlen adóalanyként kezeljenek. A Bizottság szerint az irányelv nem teszi lehetővé, hogy ilyen HÉA-csoportban nem adóalanyok vegyenek részt, és hogy az adóalanyok jogai és kötelezettségei így a nem adóalanyokra is kiterjedjenek. Ennélfogva az irányelvvel összeegyeztethetetlen az a dán szabályozás, amely megengedi, hogy nem adóalanyok HÉA-csoportban vegyenek részt.
   
      (1)  HL 2006. L 347., 1. o.